6. ΒΑΣΙΛΙΚΟΝ ΔΙΑΤΑΓΜΑ της 30 Νοεμ./6 Δεκ. 1939 (ΦΕΚ Α΄ 527) Περί τρόπου διενεργείας διαγωνισμού προς μετάταξιν εις τας ειδικότητας εφαρμοστού Μ.Ε.Κ. οξυγονοκολλητού και προτυποποιού. ΄Εχοντες υπ’ όψει το άρθρ. 17 του Νόμ. 6321 «περί συνεργείων του κατά θάλασσαν Στρατού», προτάσει του Ημετέρου επί των Ναυτικών Υφυπουργού, μετά σύμφωνον γνωμοδότησιν του Συμβουλίου Επικρατείας, απεφασίσαμεν και διατάσσομεν. ΄Αρθρ.1.-1.Ο διαγωνισμός δια την μετάταξιν λεβητοποιών εις Οξυγονοκολλητάς, Εφαρμοστών εις Εφαρμοστάς Μ.Ε.Κ. και ξυλουργών εις προτυποποιούς, ενεργείται προς πλήρωσιν κενών θέσεων των ειδικοτήτων τούτων, δι’ αποφάσεως του επί των Ναυτικών Υπουργού, κατόπιν γνωμοδοτήσεως του Γ .Ε.Ν. στηριζομένης εις πρότασιν του Αρχηγού Β. Ναυστάθμου. 2.Ο αριθμός των μεταταχθησομένων εις εκάστην ειδικότητα καθορίζεται εν τη γνωμοδοτήσει του Γ .Ε.Ν. 3.Εις τον διαγωνισμόν δύνανται να συμμετάσχουν Υποκελευσταί Β΄ και δίοποι, με τριετή τουλάχιστον υπηρεσίαν εν τω βαθμώ του Διόπου, των ανωτέρω ειδικοτήτων. ΄Αρθρ.2.-1.Εξετάσεις ενεργούνται εις την Τεχνικήν Διεύθυνσιν Β. Ναυστάθμου ενώπιον τριμελούς επιτροπής συνιστωμένης δι’ αποφάσεως του Υπουργού των Ναυτικών, προτάσει Α.Β.Ν. εξ ενός ανωτέρου μαχίμου αξιωματικού ως Προέδρου και δύο τεχνικών αξιωματικών ως μελών. Ανώτερος μάχιμος αξιωματικός διορίζεται ως Υπουργικός Επίτροπος και κατώτερος αξιωματικός Β.Ν. ως Γραμματεύς της Επιτροπής. ΄Αρθρ.3.-Ο διαγωνισμός ενεργείται επί θεωρητικών και πρακτικών θεμάτων ως κάτωθι: Α΄.Δια την τέχνην του οξυγονοκολλητού α΄Θεωρητικά: Υπολογισμός χρόνου αποπερατώσεως εργασίας τινός. Υπολογισμός υλικών δια συγκόλλησιν ενός κυβικού εκατοστού διαφόρων μετάλλων. Μέγιστον όριον βαθμολογίας 100. β΄Πρακτικά: Χειρισμός απάντων των εργαλείων κοπής και συγκολλήσεως διαφόρων μετάλλων. Συγκόλλησις τεμαχίων διαφόρων μετάλλων, σιδήρου, χυτοσιδήρου, ορειχάλκου, χαλκού και αλουμινίου. Τελεία κοπή δι’ εργαλείου κοινωματίων και ελασμάτων. Μέγιστον όριον βαθμολογίας 100. Β΄.Δια την τέχνην του εφαρμοστού Μ.Ε.Κ. α΄Θεωρητικά: Ποίαι αι ανωμαλίαι λειτουργίας Μ.Ε.Κ. και πως προσλαμβάνονται αύται. Πως διακρίνομεν τας μηχανάς τετραχρόνους εκ των διχρόνων. Πως διακρίνομεν τας μηχανάς Δήζελ από τας Σεμί-Δήζελ. Μέγιστον όριον βαθμολογίας 100. β΄Πρακτικά: Εξάρμοσις και άρμοσις μιας Μηχ. Ε.Κ. Χάραξις, επεξεργασία διαφόρων εξαρτημάτων Μ.Ε.Κ. Ρύθμισις και λειτουργία αερομίκτου (καρμπιρατέρ). Ρύθμισις και εφαρμογή βαλβίδων αερίων βενζινομηχανών. Ρύθμισις αναφλέξεως μαγνητό βενζινομηχανών. Ρύθμισις και τοποθέτησις αντλιών πετρελαίου πετρελαιομηχανών. Ρύθμισις ακροφυσίων (μπεκ) πετρελαιομηχανών. Ρύθμισις αέρος (σαρώσεως). Μέγιστον όριον βαθμολογίας 100. Γ΄.Δια την τέχνην Προτυποποιού α΄Θεωρητικά: Προορισμός προτύπου. Χυτά μέταλλα. Χυτήριον. Βασικαί αρχαί κατασκευής προτύπων (τύπωμα και αποτύπωμα-διαφορά συστολής μετάλλων-διαφορά κατεργασίας χυτών-αντοχή εις τας δοκιμασίας τυπώματος). Προορισμός πυρήνων (καρδιών) προτύπων. Προορισμός πορτέδων (πρεντίων) και περιπτώσεις χρησιμοποιήσεως αυτών. Περί τρεσσών και τραβηκτών και περιπτώσεις χρησιμοποιήσεως αυτών. Πλεονεκτήματα και μειονεκτήματα. Υλικά προτύπων. Ξυλεία (είδη και ποιοτική κατάταξις). Ξυλουργικά μηχανήματα και ειδικά προτύπων. Μέγιστον όριον βαθμολογίας 100. β΄Πρακτικά: Κατασκευή εξαρτημάτων αντλιών, βάσεων μηχανών, μηχανημάτων, εμβόλων, τροχαλιών, ελατηρίων κωδώνων (με τρέσσα), ασφαλιστικών επιστομίων, οφθαλμών, αγκυρών, τονοσυρτών, χάραξις και κατασκευή γραμμάτων, επί τη βάσει σχεδίων. Μέγιστον όριον βαθμολογίας 100. ΄Αρθρ.4.-Επιτυχόντες θεωρούνται οι λαβόντες τα 6/10 του μεγίστου ορίου βαθμολογίας. ΄Αρθρ.5.-΄Αμα τω πέρατι των εξετάσεων συντάσσεται πρακτικόν υπό της Επιτροπής όπερ υποβάλλεται μέσω Α.Β.Ν. εις Υπουργείον Ναυτικών (Τμήμα Προσωπικού) προς έκδοσιν της αποφάσεως μετατάξεως εις τας νέας τέχνας των επιτυχόντων. Σελ. 109 Συνεργεία Π. Ναυτικού 37.Β.ν.6 ΄Αρθρ.6.-Οι εκ των διόπων επιτυχόντες μετατάσσονται εις την οικείαν τέχνην του Υποκελευστού β΄ τιθέμενοι εις το αριστερόν των υπαρχόντων εν αυτή ομοιοβάθμων. Εις τον αυτόν Υφυπουργόν ανατίθεται η δημοσίευσις και εκτέλεσις του παρόντος. 